‘એ બધું હું વિગતવાર તો તમને કદાચ નહિ સમજાવી શકું, કારણ કે મૂળભૂત રીતે એ મારો વિષય નથી. પરંતુ મારા દાદા, કાકા, પિતા અને એ સિવાયના પણ અનેક લોકોને હું જાણું છું જે આવી વાતોમાં પ્રચંડ વિશ્વાસ ધરાવે છે. એવો વિશ્વાસ ધરાવવા માટે તેમની પાસે પૂરતાં પ્રમાણો પણ છે. એ પ્રમાણોમાં ઊંડા ઉતરવાનું મારું ગજું નથી, પણ એ દરેકની ક્ષમતા પર મને વિશ્વાસ છે માટે હું ય માનું છું કે એ લોકો જો કહે છે કે આવું છે તો એ હશે જ.’